**Muudatus nr 1**

19.12.2016 sõlmitud

üürilepingu nr Ü11888/16 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lelle 24, Tallinn 11318 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Siseministeerium**, registrikood 70000562, asukoht Pikk tn 61, Tallinn 15065 (edaspidi nimetatud **üürnik**), mida esindab kantsleri 26.10.2018 käskkirja nr 1-5/113 „Volituste andmine varade, planeerimise ja tehnoloogia asekantslerile“ punkt 2 alusel asekantsler Piret Lilleväli

eraldi nimetatud **pool** ja koos **pooled,**

*võttes arvesse, et*

1. poolte vahel on 19.12.2016 sõlmitud üürileping nr Ü11888/16 (edaspidi nimetatud **leping**), mille kohaselt on üürnikul õigus kasutada **Tallinnas Lai tn 46 // 48 // Oleviste tn 1 // 3 // 5 // Pagari tn 2 // 4 // Pikk tn 61** asuvat üüripinda;
2. poolte vahel on 07.08.2018 sõlmitud lepingu lisa nr 6.1, mille kohaselt üürileandja teostab Tallinnas Lai tn 46 // 48 // Oleviste tn 1 // 3 // 5 // Pagari tn 2 // 4 // Pikk tn 61 asuval üüripinnal kokkulepitud mahus vajalikud pisiparendustööd;
3. valminud on lepingu lisa nr 6.1 „Parendustööde teostamise kokkuleppe nr 1“ alusel teostatud pisiparendustööd, mis on 17.12.2018 sõlmitud aktidega üürnikule üle antud ning selgunud on pisiparendustööde tegelik maksumus 12830,67 eurot (köök 4772,20 eurot + varikatus 8058,47 eurot) ilma käibemaksuta, mille alusel fikseeritakse kapitalikomponendi makse alates 01.01.2019 kuni 31.12.2019;
4. Euroopa Parlamendi ja Nõukogu poolt on 27.04.2016 vastu võetud määrus 2016/679, mis reguleerib isikuandmete kaitse õigust ning mida kohaldatakse Euroopa Liidu liikmesriikides alates 25.05.2018;
5. muutunud on üürileandja poolne kontaktisik, siis muudetakse lepingus fikseeritud kontaktandmeid,

lepivad pooled kokku alljärgnevas (edaspidi nimetatud **kokkulepe)**:

1. Täiendada lepingu **eritingimuste punkti 11** ja lisada sellele alapunkt 11.14 alljärgnevas sõnastuses:

„11.14. Pooled töötlevad teise poole esindajate ja lepingu täitmisega seotud teiste isikute isikuandmeid ilma nimetatud isikute eraldi antud nõusolekuta poolte vahel sõlmitud lepingu täitmiseks, poolte õigustatud huvides või muul õiguslikul alusel. Pooled lähtuvad isikuandmete töötlemisel õigusaktidest ja oma organisatsioonis kehtestatud isikuandmete töötlemise põhimõtetest.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: põhja piirkonna kinnisvarahaldur Maivi Suurmäe

Telefon: (372) 5887 3438, 606 3483

E-post: [maivi.suurmae@rkas.ee](mailto:maivi.suurmae@rkas.ee)

1. Muuta lepingu **lisa nr 3 „Üür ja kõrvalteenuste tasu“** ja asendada see alates 01.01.2019 kokkuleppe lisaga nr 2.
2. Jätta ülejäänud lepingu punktid muutmata.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub viimase digiallkirja andmise kuupäevast.
5. Kokkulepe allkirjastatakse digitaalselt.

**Kokkuleppele lisatud lepingu lisad:**

1. **Parendustööde üleandmise-vastuvõtmise aktid**
2. **Lepingu lisa nr 3 „Üür ja kõrvalteenuste tasu“**

*(allkirjastatud digitaalselt) (allkirjastatud digitaalselt)*

Kati Kusmin Piret Lilleväli

Juhatuse esimees Varade, planeerimise ja tehnoloogia asekantsler

Riigi Kinnisvara AS Siseministeerium